सरस्वती पैलेस में कार्यकर्ता सम्मेलन में स्वागत से अभिभूत प्रदेश अध्यक्ष महेंद्र नाथ पांडेय ने कहा कि पहले एक एजेंडा होता था और जिस पर राजनीतिक दल काम किया करते थे, आज भारतीय राजनीति में फिर एक नए युग का सूत्रपात हो रहा है, पार्टी की उपलब्धियां देखकर जनता पुन: मौका देगी ऐसा उनका विश्वास है। उन्होंने कहा कि आजादी के बाद कांग्रेस ने आजादी के संघर्ष की मलाई खाते हुए काम किया, लेकिन भाजपा ने जनता की सेवा का एक नया युग शुरू किया है। देश में अपराधों पर लगाम कसनी शुरू हो गई है, विकास कार्य अपने चरम पर हैं। भाजपा ने शेर और बकरी को एक घाट पर पानी पिलाने का काम किया है। ताज होटल की घटना की याद दिलाते हुए उन्होंने कहा की समुद्री सीमा पर भी केंद्र की नरेंद्र मोदी सरकार ने सुरक्षा के लिए पोस्ट स्थापित किए।